La secretària tècnica de la Comissió relaciona les reclamacions que han tingut entrada des del darrer Ple de la setmana passada que va tenir lloc el passat dia 17 de maig de 2017 que van dels números 197/2017 a 237/2017, 22 de les quals han estat interposades per la mateixa persona reclamant.
Es comenta així mateix, l'esmena que s'ha rebut respecte la documentació presentada de la Reclamació 180/2017.
Proposta de resolució d'estimació parcial de la 500/2017
El senyor Oriol Mir, ponent d'aquesta Proposta de resolució, que va ser objecte d'anàlisi pel Ple de la setmana passada del dia 17 de maig, reprèn el debat i relata els principals modificacions que s'han introduït a la Proposta respecte el text proposat la setmana passada, un cop ha pogut ser consultada la documentació que és objecte de la reclamació d'accés davant la Comissió.
Proposta de resolució de finalització de les Reclamacions 77/2017, 78/2017, 80/2017, 81/2017, 82/2017 per acord de mediació (acumulades)
La ponent de la Proposta de resolució, la senyora Teresa Perelló, relaciona el desenvolupament d'aquest procediment que finalitza amb un acord de mediació que es va adoptar per les parts el passat dia 25 de maig per a totes les reclamacions relacionades i de forma acumulada.
Proposta de resolució d'estimació de la Reclamació 87/2017
El senyor Josep Mir, ponent de la Proposta de resolució, exposa que en relació amb aquest procediment s'ha rebut nova documentació procedent del Departament d'Interior, l'administració reclamada, que ha de ser objecte d'anàlisi i per tant, és convenient que sigui objecte de debat en un proper Ple.
Proposta de resolució de finalització de la Reclamació 95/2017 per pèrdua d'objecte
La ponent de la Proposta de resolució, la senyora Elisabet Samarra, exposa ela tramitació d'aquest procediment que finalitza per pèrdua sobrevinguda de l'objecte de la reclamació atès que ha estat lliurada la informació a la persona reclamant durant la tramitació del procediment de reclamació.
Proposta de resolució d'inadmissió de la Reclamació 96/2017
La ponent de la Proposta de resolució, la senyora Elisabet Samarra, exposa les actuacions dutes a terme en aquest procediment que inicialment es va tramitar mitjançant mediació però que s'inadmet, atès que s'ha acreditat durant el procediment de reclamació davant la GAIP que s'havia informat a la persona reclamant, amb anterioritat a la data en què es va interposar la reclamació, que la informació no existia.
El senyor Oriol Mir, formula esmenes tècniques al text de la Proposta, que seran introduïdes per la ponent en l'elaboració del text definitiu.
Proposta de resolució d'estimació la Reclamació 106/2017
El senyor Oriol Mir, ponent d'aquesta Proposta de resolució, exposa el supòsit de fet que concorre en aquest procediment i les especificitats que presenta la informació sol·licitada.
Es debaten alguns aspectes per part de tots els membres del Ple i el senyor Josep Mir formula observacions a la Proposta que seran recollides pel ponent en el text definitiu de la resolució.
Proposta de resolució d'estimació de la Reclamació 111/2017
El senyor Oriol Mir, ponent d'aquesta Proposta de resolució, exposa el supòsit que concorre en aquest procediment.
El senyor Josep Mir formula consideracions sobre la Proposta i es debaten alguns elements per part de tots els membres del Ple que tanmateix no duen a la formulació d'esmenes al text proposat.
Proposta de resolució de finalització de la Reclamació 114/2017 per pèrdua d'objecte.
La ponent de la Proposta de resolució, la senyora Teresa Perelló, relata la tramitació que ha tingut lloc d'aquesta reclamació que finalitza per pèrdua sobrevinguda del seu objecte.
Proposta de resolució de finalització de la Reclamació 128/2017 per pèrdua d'objecte
El ponent de la Proposta de resolució, el senyor Oriol Mir, relata la tramitació que ha tingut lloc d'aquesta reclamació que finalitza per pèrdua sobrevinguda del seu objecte.
Proposta de resolució de finalització de la Reclamació 149/2017 per pèrdua d'objecte
La ponent de la Proposta de resolució, la senyora Teresa Perelló, relata les particularitats de tramitació que presenta aquest procediment.
La senyora Elisabet Samarra formula consideracions en relació amb la Proposta que són valorades per la resta de membres del Ple i que duen a valorar la inadmissió de la present reclamació.
Proposta de resolució de finalització de la Reclamació 153/2017 per desistiment
La ponent de la Proposta de resolució, la senyora Teresa Perelló, exposa la tramitació que finalitza per desistiment de la persona reclamant, atès que no s'ha esmenat la documentació necessària per tramitar la reclamació.
La senyora Elisabet Samarra formula esmenes tècniques al text que seran introduïdes en el text definitiu de la resolució.
Proposta de resolució d'inadmissió de les Reclamacions 156/2017 i 169/2017
La ponent d'aquesta Proposta de resolució, la senyora Elisabet Samarra, exposa a la resta de membres el supòsit que duu a resoldre de forma acumulada la inadmissió de les reclamacions atès que la informació havia estat posada a disposició de la persona reclamant amb anterioritat a la formalització de la reclamació davant la GAIP.
El senyor Oriol Mir formula esmenes tècniques que s'introduiran per la ponent en el text definitiu de la resolució.
Proposta de dictamen 2/2017 relatiu a la Consulta general sobre accés dels i de les electes locals als expedients
El senyor Josep Mir, ponent de la Proposta de dictamen, assenyala alguns dels elements més destacats del mateix en relació amb la consulta que ha estat plantejada per l'Ajuntament de Les Franqueses del Vallès.
El senyor Oriol Mir formula observacions al text proposat que seran tingudes en consideració pel ponent del dictamen en l'elaboració del text definitiu.
El senyor Oriol Mir informa que el proper dilluns dia 29 de maig està prevista una sessió del Ple de la Comissió Nacional d'Accés, Avaluació i Tria Documental i el senyor Josep Mir informa de la seva propera participació, també per al mateix dia, a les Jornades de transparència i bon govern, organitzades per l'Ajuntament de Barcelona, a la taula rodona "La informació activa i el dret d'accés.